Andropolis

Andropolis ( eli )Klaudios Ptolemaios: Geografia 4.5.46; Hierokles: Synekdemos s. 724. oli kaupunki muinaisessa Egyptissä. Se sijaitsi Ala-Egyptissä eli Niilin suistossa ja kuului Libyan/Gynaikopoliteen nomokseen.

Andropolis, suomeksi ”Miesten kaupunki”, sijaitsi Niilin Kanobikos-suuhaaran eli Kanopoksen suuhaaraan länsirannalla. Kaupunkiin liittyy paljon epäselvyyttä, ja se on joskus yhdistetty Herodotoksen mainitsemaan Arkhandropoliin kaupunkiinHerodotos: Historiateos 2.98. tai Strabonin mainitsemaan Gynaikopoliin (”Naisten kaupunki”) kaupunkiin,Strabon: Geografika s. 803. ja joskus myös Herodotoksen mainitsemaan Anthyllan kaupunkiin.Herodotos: Historiateos 2.97.

Myös Andropoliin nimen alkuperä ja viittauksen kohde on epäselvä, ja sitä on selitetty muun muassa sillä, että kaupungissa olisi ollut maanien (manes) kultti. Kaupungin asukkaasta käytettiin etnonyymiä Andropolitēs (). Andropolis mainitaan joskus oman Andropoliteen nomoksensa pääkaupunkina, mutta se ei ollut Egyptin vakiintuneita nomoksia.

Roomalaisella kaudella Andropolis oli legioonan tukikohta ja varhaisella kristillisellä kaudella piispanistuin. Nykyisin Andropolis on katolisen kirkon titulaaripiispan istuin nimellä Andropolitanus.

 Lähteet 

Luokka:Aegyptuksen provinssin kaupungit
Luokka:Muinaisen Egyptin kaupungit